Miratohet në parim ligji mbi delegacionin e Kosovës për bisedimet me Serbinë
Bisedimet mbeten të pezulluara për shkak të tarifave të vendosura nga qeveria e Kosovës ndaj mallrave serbe, për heqjen e të cilave Kosova është vënë nën trysninë diplomatike perëndimore
Me 61 vota për, parlamenti i Kosovës miratoi në parim projektligjin që lidhet me detyrat dhe përgjegjësitë e delegacionit shtetëror të Kosovës në procesin e bisedimeve me Serbinë. Projektligji nuk u votua nga dy partitë me të mëdha opozitare, Lidhja Demokratike e Kosovës dhe lëvizja Vetëvendosje, të cilat kundërshtuan ashpër projektligjin. Sipas përfaqësuesve të delegacionit shtetëror për bisedime, Enver Hoxhaj i cili është pjesë e ekipit shtetëror për bisedime me Serbinë tha se përmes këtij ligji, parlamenti bëhet pikënisja e bisedimeve. tha zoti Hoxhaj. Deputetja e Lidhjes Demokratike të Kosovës, Vjosa Osmani tha se përmes këtij projektligji, presidenti i vendit po legalizon planet e tij për siç tha, copëtimin e vendit. tha zonja Osmani. Edhe kryetari i lëvizjes Vetëvendosje, Albin Kurti, kritikoi mënyrën e formimit të delegacionit shtetëror për bisedime dhe qasjen ndaj bisedimeve me Serbinë. Ai tha se edhe ky delegacion edhe projektligji duhet të trajtohen si të pavlefshëm dhe të nisë çdo gjë nga fillimi. tha zoti Kurti. Tash për tash bisedimet mbetet të pezulluara, pasi që Beogradi po kushtëzon vazhdimin e tyre me heqjen e tarifës së vendosur në nëntor të vitit të kaluar nga qeveria e Kosovës ndaj mallrave nga Serbia. Tarifat dhe procesi i bisedimeve për një marrëveshje normalizimi me Serbinë, kanë ngjallur mospajtime brenda koalicionit qeverisës dhe udhëheqësve të institucioneve. Dallimet dolën në pah pasi që Shtetet e Bashkuara kërkuan me forcë pezullimin e tarifave si veprim për të rimëkëmbur procesin e bisedimeve Kosovë – Serbi, të ndërmjetësuara nga Bashkimi Evropian. Thirrje për heqjen e tarifave bëri sërish shefja e politikës së Jashtme të Bashkimit Evropian, Federica Mogherini në një bisedë telefonike me presidentin e Kosovës Hashim Thaçi. Zonja Mogherini ka thënë se tarifat duhet të hiqen që bisedimet të vazhdojnë dhe nuk duhet humbur kohë. Sipas saj normalizimi i marrëdhënieve është i domosdoshëm për Kosovën, Serbinë dhe Ballkanin perëndimor. Kryeministri i Kosovës, Ramush Haradinaj, ngulë këmbë që tarifat të mbeten deri në një marrëveshje përfundimtare me Serbinë, ndërsa presidenti Hashim Thaçi kërkon që të dëgjohen aleatët që kërkojnë heqjen e saj. Kryetari i parlamentit, Kadri Veseli ka propozuar një pezullim 120 ditësh të saj. Tash për tash nuk ka ndonjë shenjë se kur mund të vazhdojnë bisedimet për shkak të tensioneve ndërmjet të dyja palëve, por edhe zhvillimeve të brendshme në Kosovë e në Serbi, që mund t'i çojnë të dyja vendet në procese zgjedhore.